32. ΝΟΜΟΣ υπ' αριθ. 2120 της 24 Απρ./12 Μαΐου 1952 Περί τροποποιήσεως και συμπληρώσεως των διατάξεων του καταστατικού της Τραπέζης της Ελλάδος. Άρθρ.1.-Κυρούνται αι επόμεναι τροποποιήσεις του Καταστατικού της Τραπέζης της Ελλάδος, προταθείσαι δια της από 22 Νοεμ. 1947 αποφάσεως της Γενικής Συνελεύσεως των Μετόχων αυτής. Άρθρ.2.-Όπου εν τω Καταστατικώ αναφέρονται αι λέξεις "Γενικός Γραμματεύς" ή "Δικαστικός Σύμβουλος", αντικαθίστανται αντιστοίχως δια των λέξεων "ο Γενικός Διευθυντής" ή " ο Διευθυντής των Νομικών Υπηρεσιών". Άρθρ.3.-(Αντικαθίσταται η παρ. 1 άρθρ. 38 του Καταστατικού της Τραπέζης της Ελλάδος). Άρθρ.4.-(Αντικαθίσταται το άρθρ. 52 του καταστατικού της Τραπέζης Ελλάδος). Άρθρ.5.-(Προστίθεται τμήμα XVI υπό τον τίτλον "Μεταβατικαί διατάξεις" άρθρον υπ' αριθ. 75 εις το τέλος του καταστατικού της Τραπέζης Ελλάδος). Άρθρ.6.-1.Κυρούνται αι μέχρι της δημοσιεύσεως του παρόντος παρασχεθείσαι δυνάμει του Α.Ν. 233/45 πιστώσεις υπό της Τραπέζης της Ελλάδος. Τράπεζα της Ελλάδος 12.Θ.ε.31-33 2.Καταργούνται ο Α.Ν. 3032/1941 "περί άρσεως εκ της κυκλοφορίας ωρισμένων τύπων τραπεζιτικών γραμματίων, το Ν.Δ. 1991/1942 "περί κυρώσεως τροποποιήσεως διατάξεων του Καταστατικού της Τραπέζης της Ελλάδος" και το Ν.Δ. 2106/1943 "περί κυρώσεως διατάξεων του Καταστατικού της Τραπέζης της Ελλάδος". 3.Μετά την κατάργησιν του Α.Ν. 3032/41 και του Ν.Δ. 2106/43, επαναφέρονται εν ισχύϊ αι τροποποιηθείσαι δι' αυτού διατάξεις του άρθρ. 68 του Καταστατικού της Τραπέζης της Ελλάδος, ως τούτο ίσχυσε προ της δια των άνω νόμων τροποποιήσεώς του. Άρθρ.7.-Αι δια του παρόντος κυρούμεναι τροποποιήσεις και συμπληρώσεις των διατάξεων του Καταστατικού της Τραπέζης της Ελλάδος ισχύουσιν από της επικυρώσεώς των υπό της ΙΔ' Γενικής Συνελεύσεως της Τραπέζης της Ελλάδος πλην της διατάξεως του άρθρου 1 παρ. 5 του παρόντος, ισχυούσης αφ' ης ίσχυσεν ο Α.Ν. 233/1945. Ο παρών Νόμος ψηφισθείς υπό της Βουλής και παρ' Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους. 